Сӗмсӗр ҫураҫу
Сӗмсӗр ҫураҫу (акӑлч. Rough Wooing) — Англипе Шотланди хушшинче 1543—1551-мӗш ҫулсенче пулса иртнӗ вӑрҫӑн историллӗ ячӗ. Ку ят Вальтер Скотт XIX ӗмӗрте сарнипе паллӑ пулнӑ. Вӑрҫӑ вӗҫӗнче Франци Шотланди майлӑ пулса Англине хирӗҫ вӑрҫӑпа тухнӑ пирки Шотланди хӑйӗн ирӗклӗхне сыхласа хӑварайнӑ.

Кун-ҫулӗ
Англи королӗ Генрих VIII Англипе Шотландине пӗрлештересшӗн шутпа, хӑйӗн ывӑлӗ Эдуард VI валли Шотланди королевине Мария Стюарта ҫураҫнӑ пулнӑ. Ку килӗшӳ тӑрӑх, пӗр ҫул та тултарман хӗрачана, вӑл вунӑ ҫул тултарсан упӑшки патне леҫмелле пулнӑ. Анчах Шотланти парламенчӗ, ку туй Шотланди пăхăнманлăхне чакарасран сыхланса, килӗшӗве пурнӑҫа кӗрттермен.

Ҫавна кура Генрих VIII Шотландине хирӗҫ вӑрҫӑ пуҫланине пӗлтернӗ.

1550-мӗш ҫулта акӑлчансен Шотландирен тухса кайма тивнӗ. 1551-мӗш ҫулта Англипе Шотланди хушшинче тӑнӑҫу килӗшевӗ тунӑ.

Вуламалли 
Paterson, Raymond Campbell. My Wound Is Deep: A History of the Later Anglo-Scottish Wars, 1380–1560. — Edinburgh : John Donald Publishers Ltd., 1997. — ISBN 0-85976-465-6.
Scott, Walter, Tales of a Grandfather, (1866), 103, (Chp. 29).

Каҫӑсем
 Грубое сватовство
 Не мытьём, так катаньем

Шотланди вăрçисем
Англи вăрçисем
XVI ĕмĕрти вăрçăсем